
Выходит в каждый четверг. 


Редакция и администрация в Крынищ. — Адрес „Лемко” Крыница. 


Рок І. 


Пренумерата в краю: 


30 грошей місячно, 
80 —,„ квартально 
150 „ полрочно, 
3 зл. рочно. 


В Амерыці: 1 дол. рочно. 


В Чехословакии: 


2 кор. місячно,!0 кор.полрочно, 
20 кор. рочно. 


Конто чекове Нр. 404.155. 

Всіх читателей, котры не вплатили ище пренумераты, просиме выровнати якнайскорше рахункы. 

Также просиме присылати членскы вкладкы до Лемко-Союза. 
рИНННММИМИНМНЦрННЦМЫННМНННИНИНДРИЦИНЦИЦИННЫННЦИНЦИННННИЕЕ Од 


Мадержатн я с мии до Ровинь (зов 
ооператьвов! 


Редакция одержує часто запытаня от ріж- 
ных кооператывов на Лемковщині, до якого 
Ревизийного Союза мают ся они вписати. 

Не маючи часу на 
кооператывам, редакция подає тым путьом 
всім до відома, што наразі належит вздер- 
жати ся с вписанєм до якого нибудь реви- 
зийного союза и то аж до часу скликаня 
сўзда делегатов. вс!х’лемковскых кооператы- 
вов, котрый то сїзд отбуде ся в том часі, 
коли тота справа стане ся актуальна. 


огвіты поодынокым 


На том с4зд! делегаты кооператывов рішат, 
до якого ревизийного союза мают вписати ся 
всі лемковскы кооператывы. Принятє та- 
кого рішеня и подпорядкованє ся тому рі- 
шеню`єст доконче потребне для власного 
добра наших кооператывов, бо лем втотчас, 
коли выступиме, яко сорганизавана и соли- 
дарна цілость, зможеме выторговати для 
себе певны концесии. Еспи зас каждый 
кооператыв вступит отдільно, на свою руку, 
до якогоси ревизийного союза, не осягне 
там ниякых льгот, а ослабит фронт общий. 

Тото повинни зрозуміти не лем наши 
кооператывы, але также и ;тоты, котры до 


В Афрыці заносит ся 
на войну. 


В попередном числі писали мы о острых 
отношенях, якы повстали медже Абисыниом 
и Италиом, котра має там свои колонии. 
Было нами сказано, же помимо конференции 
и ухвал дыпломатычных В Лигі Народов, 
война абисынско- италиянска висит в воздусі. 


того часу 
зийного Союза. 


належали до украинского реви- 
До тых послідных коопера- 
тывов належали и наши рускы 
люды, они дали гроши на основане тых 
кооператывов, они куповали и купуют там 
товары, адже они удержуют тоты коопера- 
тывы, а лем намовлены через священника, 
або учителя, вписали ся до украинского ре“ 
визийного союза, не знаючи сами о том. 
Кооператывы тоты не уважаме за украинскы 
и не видиме причины и потребы, ани ціли 
в том, штобы нас тото мало ділити. 

Выходячи с такой точкы зріня наміряме 
запросити на тот сізд делегатов всіх лем- 
ковскых зооператывов и рішенє того с“зда 
будё обовязовати всі кооператывы на Лем- 
ковщині. 


належат 


Дотепер наши кооператывы належат до 
Ревизийного Союза Рускых Кооператывов 
во Львові и робит ся у властей стараня, 
штобы и в будучности остати при том Союзі, 
адже всякы новы потягненя наших коопера- 
тывов в том направленю сут передвчасны 
и можут оказати ся в послідствах шкод- 


ливы. 

а одежке ониаввенанылинтиитеилоя китае зрители НИЯ 


В послідных днях не змінило ся нич на 
ліпше. Положенє стае ся штораз грознійше 
и всі предсказуют, же уж скоро буде война 
в Афрыці. Цисар Абисынии робит поважны 
приготовленя и приготовлят цілый край до 
кырвавого боя с Италиом, котра $ст опасна 
для независимости Абисынии и хоче Афры- 
ку поділити на колонии. 

С другой стороны Муссолини высылат 


дальше войска до Афрыкы. Понадто пра- 
вительство италиянске, предвиджуючи даль- 


ший ход событь, предприняло крокы в ціли 
евакуованя италиянскых граждан, жиючих 
в Абисынии. Мают они вшиткы опустити 


Абисынию перед 15-тым липня т. р. Прави- 
тельство италиянске зарядило также выцо- 
фати с обіга всі серебряны монеты и засту- 
пити их паперовыма банкнотами. Бесідуют, 
же то єст громадженЕ фондов на кошты 
войны с Абисыниом. Вшитко тото промо- 
вят за тым, же в Афрыці в недолгом часі 
поліє ся кров. 


Япония машерує 
в глубину Кытая. 


Положен на Далеком Всході не выяснят ся. 
Официяльно недорозуміня кытайско-японскы 
нибы уладжено, бо Кытайцы приняли до 
відома праві вшиткы требованя японскы, 
але в дійствительности заносит ся на дальши 
неожиданности. 

Японцы помимо мнимой угоды, машеруют 
штораз дальше в глубину Кытая, а Кытайцы 
задержуют их слабо. Здає ся, же не за: 
долго шлый полночный Кытай стане ся 
провинциом, зависимом от Японии. Бесіду- 
ют, же Япония стремит до того, штобы 
Манджурия получила ся тісно с полночным 
Кыт єм, бо втотчас японцы зможут завла- 


‘діти над милионныма масани кытайцов. 


Отряды кытайскы ставяют вправді ту 
и там опор, але японцы не робят собі нич 
с того и машеруют дальше в глубину 
Кытая. 


ПОМІЩАЙТЕ 


оголошеня 
В ГАЗЕТ! „ЛЕМКО” 


Килько перезначено 
в том році на публичны 
роботы инвестыцийны: 


На роботы будовляны, дороговы, водны 
и рольны перезначено в том році кромі 
сумы 150 милионов, осягненой с внутренной 
пожичкы инвестыцийной также позыции 
в буджеті администрацийном державы, 
в плянах финансовых державных предпри- 
ємств, фондов дороговых, реформ рольных, 
фонда труда и фонда будовы школ. 

Квоты предвиджены на инвестыции 
в буджеті администрацийном выносят 40 ми- 
лионов 800 тысяч злотых. Предприємства 
державны и заведеня предназначают на 
инвестиции 106 милионов злотых. Моно" 
поль-державный дає на тоту ціль 2 милионы 
500 тысяч злотых. Фонд труда, фонд будо- 
вы школ и инши дыспонуют сумом 107 ми- 
лионов злотых и кредыты бодовляны Бан- 
ка Краевого Господарства выносят 49 ми- 
лионы. 

Разом адже фонды предвиджены в т. році 
на инвестыции и’ публичны. роботы при до- 
рогах, будовах, регуляции рік и т. д. выно" 
сят понад 450 милионов злотых. 

Ест то сума барз велика и можна ся на- 
діяти, же эа такы гроши можна моц зро- 
бити и затруднити численны ряды без- 
роботных. 


По страшном земпетрасеню 
в Бепюджистані, 


Страшне землетрасенє, котре знищило 
місто Кветта в Индиях, о чом 'уж писали мы 
в Лемку, погребало под розвалинами домов 
понад 40 тысяч жителей. 

Кветта лежит в английском Белюджистані, 
в горах, на высоті 1680 метров над уровень 
моря и Єст важным пунктом военным, бо 
панує над дорогом, ведучом с над рікы 
Индус до Афганистана. С огляда на тото 
значенє Кветты, англичане заняли "в 1877 р. 
тоту втотчас дику осаду горску и -удержуют 
в ней войскову залогу, зложену с 2-х бата- 
‚ лионов пішого войска, батерии артылерии, 
компании легкых танков и двох ескадр са- 
молетов со штабом. Кветту получили они 
желізном дорогом долгом на 294 километры 
с долином Индуса. 

Завдякы тому дика осада перемінила ся 
в коротком час! в велике місто о 50 тыся- 
чах населеня. 

В зимі сут там величезны морозы, в виду 
чого домы мают грубы муры каменны, што 
в значной мірі причинило ся до того, же 
таке велике число населеня пало жертвом 
землетрясеня. 

Серед забитых Єст перешло 200 европей- 
цов, што приписати треба тому, же на літо 
призджают там люды с инших міст Индий, 


особенно высши урядникы английскы, 
купцы и студенты, штобы в холодном кли- 
маті горском прожити горячи місяцы ин- 
дийскых низин. 

Землетрясеня отчувало ся в Кветті уж 
давнийше. В р. 1892 и в 1902 были там 


также землетрясеня, але поза шкодами ма- 
терияльныма, не потягнули за собом жертв 
в людях. 

Тепер в том місті 
от роскладаючих ся трупов. 


панує страшна задуха 
Ціле місто 


выглядат, як страшне побоєвище, окружене 
кордоном войска, котре никого там не 
впущат. 


Дбайме о навозы. 


Велике значен= в каждом господарстві 
мают навозы. Количество доброго навоза 
можеме увеличити, закладаючи при госпо- 
дарствах так званый копец компостовый. 
Компост Єст добрым навозом так в огороді, 
як и на поли и луках. Робит ся єго с ріж- 
неужитков и отпадков. В каждом, 
хоцбы найменшом господарстві найде ся 
дост отпадков, котры звычайно ся вышма- 
рят, а котры именно дают, добрый мате- 
риял на компост. Сут то ріжны буряны, 
отпадкы паши, смітє, попел с дерева, на- 
мул с придорожных ровов и ставов, трачо- 
вины, ріжного рода нежиючи уж шкодникы, 
як хрущи и куклы ріжных овадов, навоз 
спод кур и свиней и т. д. Вшитко то ра- 
зом творит материял на компост. : 

Копец компостовый треба закладати на 
місЦцИ сухом и подвысшеном. 

Яко подклад под копец дає ся около 20 
цм. грубу верству землі, або намула со ста- 
вов и ровов або землі с очищаных и поло- 
тых грядок. На тоту двойну верству землі 
мече ся всякы отпадкы, котры накрываме 
зас земльом, на ню даєме знова отпадкы 
и так на переміну. аж до высоты 1 до 115 
метра. Втотчас копец обкладаме спорохня- 
вілом земльом. 

Для затіненя такого копца компостового, 
обсаджаме єго буйно розвиваючима ся рос- 
линами, як дыня и оставляме го в спокою. 


ных 


По якомси часі, як одпадкы уж перегни- 
ют, приступаме до переробленя компосту, 
котре полягат на перемішаню вшиткых 


верств. Таке перерабян= повтаряме пару раз 
аж, покля не повстане одностайна маса. 

Діланє навозове компоста 5ст барз добре, 
а притом повольне и именно тому можеме 
єго приміняти в великых количествах без 
обавы, же грунт перенавозиме. 

При уживаню на компост бурянов, треба 
бурян все зляти добре кыпячом водом, 
штобы отобрати насіню буряна силу кил- 
ченя. Можна также силу килченя знищити 
негашеным вапном, котрым належит посы- 
пати бурян. Додаток негашеного вапна 
до компоста &ст в.загал! пожаданый. 

Компост надає ся под всі рослины а осо- 
бенно под тоты окоповы, с котрых іме 
корень або подземельны гоны. На ком- 
пості вырастают также барз добре огуркы 
и дыні. Можна ним заступити от части на- 
воз стаённый. 


Условя продажи землі 


на нопонии „Бтый Орел” 
в Бразылии. 


Многы наши молоды люды, котры не ма- 
ют што робити у себе в дому, хотіли бы 
найти для себе якыйси варстат труда и хо- 
тіли бы выіхати за ?куском хліба, котрого 
у нас начинат браковати. 

Емиграция до Амерыкы, до Франции и до 
Німеччины $ст тепер закрыта и люды ·на- 
чинают выізджати до краєв, в котрых 
условя климатычны сут {для наших людей 
планши лем, бодай утечи от біды, котра 
штораз нахальнійше заглядат до наших хыж. 


‚выплачат ся 

Одным такым гереном $ст колония поло 
жена в Бразылии, в Полудневой Амерыці, 
котру назвали „Білый Орел”. Ест то край 
о климат! барз горячом и прото рідко насе- 
леном. Земл! в том краю $ст дост и земля 
тота $ст дешева. Каждому колонис̧ті про- 
дає колонизацийне Товариство 25 гектаров 
землі по ціні 40 зл. за гектар, Если платит 
ся готовыма грошами або по 50 зл., если 
землю в ратах. Грунт адже 
25-гектарный коштує 1000 зл грошами, або 


1200 зл. на кредыт. Кредыта уділяют на 
шесть літ. 

Першу рату за грунт платит колониста 
аж в четвертом році побыта на колонии, 


коли ся уж загосподарит и має якыси до- 
ходы с господарства. При подписаню угоды 
на купно грунта, платит колониста задаток 
в высот! 500 зл. По призд! на місце до- 
стає зараз грунт, котрый може собі выбрати 
с посеред вызначеных иа колонию теренов 
зараз также достає провизорычный тытул 
власности и плян и опис грунта. По запла- 
ченю цілой ціны купна за грунт колониста 
достає полны права власности. 

Найблизший транспорт поселенцов выіде 
с Варшавы дня 17. червня т, р., слідуючий 
в першой половині липня. 

Вписы принимат и информаций уділят 
Сындыкат Емиграцийный в Варшаві (ул. Ко- 
роля Альберта ч. 7) и єго провинциональны 
отділеня, а также Колонизацийне Това- 
рисгво — Варшава ул. Коперниза Ч. 30., 
котре закупило терены „Білый Орел”. 


ПОЗВАТЕ коодораиН То ДОРОГА 
Д0 ДОСрОбМТа СЕЛА 


В частых бесідах о борбі с крызом госпо- 
дарчом падают слова, же село 5ст назарадне. 

Все чує ся тоты самы слова, же біды 
мож ся позбыти лем втотчас, коли госпо- 
дарство рольне сильно ся сорганизує и же 
ніт людей, котры бы розуміли, якы кори:ти 
дає организация: села. 

В каждом человіку видит ся егоиста и не- 
дорайду, але мало кто бесідує о том, чом 
маме такых людей и чом заинтересоване ся 
коперациом ест таке слабе. 

Сут, правда, господары, котры чуют 
потребу -организации и трудят ся в них, але 
тых Єст мало, а ту оден нич не зробит, ту 
потреба, штобы ціле село, штобы вшиткы 
взяли ся до роботы. 

Же однак ніт у нас того почутя потребы 
организации, винни не люды, але вину по- 
носит ту школа, то значит тоты, котры вы- 
ховали и учили тых людей и котры не при- 
учили их от молодости лучити ся и органи- 
зовати. Так было у нас, так было также 
у поляков, так было на цілом світі, же 
каждый дбал лем о себе, а не дбал о орга- 
низацийну роботу. 

Але способы господарованя змінили ся 
не лем в краю, але на цілом світі приняли 
они иншу форму, адже и село мусит быти 
инакше, а буде таке, якым зробит єго мо- 
лоде покол!не. 

Штобы село змінило форму господарова- 
ня, потреба звернути увагу на кооперацийне 
выхован= молодежи, треба тоту молодеж 
заправяти до кооперации, треба будити у ней 

любов до солидного труда и то так в госпо- 
дарстві, як и организации. Тога сторона 
ест великом болячком села и в том направ- 
леню треба начати роботу, 

Рсботу таку треба начати в читальнях, 


до поглубленя відо- 
мостей школьных и быти хлопскыма универ- 
сытетами. надаме 
єй направленя, стремячого до выробленя 
серед сильной потребы организации 
економичной, не сполнит своєй задачи и не 


накладат 


котры мают служити 


Сама читальня, коли не 


нас 


даст тых корис тей, якы на ню 


статут. Лем организацийны дарованя, уміла 
продукция сЧстных припасов и уміла продаж 
госполарскых продуктог, а также уміле 
купно потребных до госполарства товаров— 
можут стати ся основом до заинтересованя 
ся госполарчом организациом села. Наши 


кооператывы найдут втотчас шлковиту при- 


знательность газды. Не буде втотчас ловле- 
ня членог, як то маё до тепер дост часто 
місце, бо газда охотно сам впише ся до 
кооператыва. 

Болячком села Ест тото, же не умієме са- 
ми взяти ся до діла, а не вмієме прото, бо 
от наймолодших літ никто нас до того не 
втягнул и до того не призвычаил. Тото те 
пер мстит ся нас, бо коли аж и найде ся 
даякый интелигент, котрый хотіл бы селу 
помочи через заложен=е= склепу коопера- 
тывного, молочарні, касы и т. д., то нам ся 


здає, же то лем панскы, непотребны газді 
вымыслы. 

А тымчасом показує ся штораз наглядній- 
ше, же тоты вымыслы сут именно не 
иншому, лем газді потребны и 
сут користь, Єсли 


кому 
єму прине- 
лем будут ведены уцтиво 


и уміло. 
Коли вшитко, што продукуєме на госпо- 
дарств, як и товары, котры купуєме, 


будеме продавати и куповати без посеред- 


НИКОР, $сли тоты зыскы за посередництво 
останут у иас в наших кооператывах, втот- 
час наши доходы увеличат ся, счезне без- 


роте и завитат до наших хат милых гость — 
добробыт. 


м Ч 


За податны выставлено на лицы- 
тацию дочку хлопа. 


В Румынии, в семигородском місточку 
Надасд инспектор податковый Мурсан спо- 
стерег при инспекции, же податковый екзе- 
кутор засеквестровал у одного хлопа за не- 


заплачены податкы го 17-літну дочку и ого- 
лосил уж термин лицытации. 

Инспектор уневажнил 
том рапорт 


секвестр дівчины 
и выслал о до министерства 


финансов. 


Папуга понесна смерть за здраду 


стану. 

В Греции, в Атенах выдарил ся цікавый 
случай. В одной реставрации сідят гості 
и нагло чуют голос: „Най жиє Венизелос! 
Смерть єго политычным противникам” ! 

Гості перестрашили“ ся не на жарты, 


а господар аж остолбіл бо за такы окрикы 
тепер по здавленю революции, выкликаной 
через Венизелоса, жде остра кара. Але 
внет положенЕ выяснило ся. Показало ся, 
же тот окрик походил от папугы, котра 
была держана в клітці на салі, в котрой 


давнійше сходилися сторонникы Венизелоса 
и кажде засідан= кончили высше наведеным 


окриком. От них научила ся папуга тых 
слов и тепер их выкриковала. 
Але птаха не минула кара. Господар 


реставрации, боячи ся отвітственности перед 
властями за такы противправитепьственны 
окликы - засудил папугу на кару смерти, 
котру зараз в кухні выполнено. 


м я 
чи = 
име 


БОРРО 


Нова выборча 
ордынация. 


Констытуцыйна комисия Сейма покончила 
уж обрады над проектами выборчой орды- 
нации до Сейма и Сената. При обрадах 
розглядали лем проєкт зголошеный Безпар- 
тийным Блоком, а не взято под увагу про- 
єкта внесеного партиом 
листов. 


польскых СОЦИЯ- 
При обрадах зголошено моц по- 
правок, котрых велика часть была санациом 
отшмарена. 

Дня 25 червня собрал ся Сейм в 
окончательного ухваленя выборчых 
нации. 


ціли 
орды- 


Бык пробил рогами купца. 


Страшный случай мал місце на торговиці 


в Варшаві. С ланцуха сорвал ся бык и при- 
дусил рогами 53-літного купца, Аврама 
Залцмана. Рогы перекололи єму брюх. Пе- 


ревезено єго до шпиталя, где умер. 


Иродова різь отрочат в Атенах. 


В Атенах в городском заведеню для дітей 
перевел новый бурмистр Атен ревизию, 
при котрой вышли на яв страшны факты, 
Показало ся, што отданыма до того заве: 
деня дітми не занимал ся никто и діти 
умерали масово от нужды и голода. С 11.786 
остало при житю лем 588, а 9341 умерло» 


= 


КРИНИЦА_ЗДРО 


Доізд 


Стр. 3. 


В р. 1921. отдано до заведеня 1300 дітей 
с котрых жиє лем одно. С отданых в р. 
1922. 1170 дітей жи. двоє. Справом том за- 
няла ся прокуратория. 

Грецкы газеты называют тото 
шляктузом отрочат, а дыректора 
другым Иродом. 


заведенє 
заведеня 


СЕМ ЛІТ МСКРЫХ. 


Ученый амерырыканскый, капитаи Зее, 
астроном, предсказує, же перед нами Ест 
7. літ мокрых. Найблизши рокы будут 
Означати ся частыма опадами атмосферыч: 


ныма, попереджаныма великыма бурями, 
выливами рік и т. д. 


Убийцы тин. Перацкого 
перед судом. 
В варшавскых правничих кругах курсуют 


несправджены вісти, же в серпні т. р. має 
начати ся перед варшаскым окружным су- 


дом процес против КИЛЬКОМ молодцам, 
оскарженым о участь в убийств! мин. ПЕ- 
рацкого. 

Як вдомо, сам убийца потрафил утечи 


и жиє в Чехословакии. Судити мают лем 
тых, котры несли убийці помоч в приго- 
товленю убийства и в утечі по убийств. 


В ИТАЛИИ НЕ ПОЗВОЛЯЮТ УЖИВАТИ 
РОЛЬНЫ МАШИНЫ. 


Италиянске правительство не позволило 
в том році уживати машины рольны при 
робот! в поли. Заказ тот выдано прото, 
штобы уменшити число безроботных, В пер- 
шой мірі дотычит тот заказ жнивярок, кот- 
рых не можна уживати до кошеня и жатя, 
быти ско- 
Таксамо при мо- 
приміняти 
Ци не цофаме 


Цілый тогорочный хліб мусит 
шеный и выжатый ручно. 
лотылках и січкарнях не. можна 
мехаћичну силу, лем ручну, 
мы ся назад? 


ДЕРЖАВНЕ ЗАВЕДЕНЕ КУРАЦИЙНЕ В БЕСКИД! ЗАПАДНОМ 


Й 


е > 


скорыма поїздами через Тарнов — Новый Санч. 


Вагоны сыпяльны. 


15 жерел щав желізисто-земельных, богатых в безводник 


угля. — Здрой Зубера 


Европы. -- (Польске Виши) · купелі 


найсильнійша щава алькалична 
минеральны: ‘квасо- 


углевы и боровиновы. Купелі сонечны. Заведенє заосмо- 
трене в найновійши приряды лічничи. 


Пияльня и лазєнкы, 
здроєвый: покои 
читальня, радио. 
літны и зимушны. 
жолудка, жолчи, 


ө 


огріваны 
с теплом водом, 
Театр в сезоні головном, кино, спорты 
Крыницкы воды лічат: хвороты сердца, 
печенкы, 
малокровие, нервы; дійствуют добре на переміну материи 


в зимі центрально. Дом 
реставрация -данцинг, 


проводов мочовых, женочи, 


и т. д. 


24 Стр. 4. 


| Што чути в світі. 


В Кытаю грозит комунистычный перево- 


Хругы кытайскы сут недовольны сво- 
слабо операт 


рот. 
им прарительством, котре за 
ся жаданям Японии. Комунисты выкористали 
тото и начали агитацию, котра довела в мно- 
гых місцевостях до бунтов. В кругах поли- 
тычных боят ся револьты. На 
кантонского правительства страчено 35 ко- 
мунистов, в том числі килька молодых жен. 


Е 


порученє 


В сдесса коло Салоник шаліла страшна 
= 
буря. В продолженю одной ночи пожар 


повсталый от грома знищил около 400 до- 
Перешло 3000 люда остало без даха 
Страты выносят килькадесят 


мов. 
над головом. 
милионов ‘драхм. 


ВН 


Бы ". . 

В Пешёвар! (Индии) повстал 21. т. м. ша- 
ене снинанииуфмоньанинь анинин ч 
леный пожар, котрый скоро обнял ціле 
місто. Власти приказали евакуовати домы 
окружаючи головный осеродок огня и вы- 
садити дынамитом в воздух, штобы такым 

способом злокализовати пожар. 


х9 

Дыктатор Греции, ген. Кондылис высказал 
высказался публично, же был бы рад, 
если бы голосован= людей освідчило ся за 
приверненєм монархии в Греции, бо не ві- 
рит, жебы републиканскый лад .мог дати 
краєви нормальне житє политычне, скорше 
може тото зробити монархия. Кругы репу- 
бликанскы сут здивованы тым заявленєм, 


бо ген. Кондылис был уважаный за рецу- 
бликанца. 


Е: 


Совіты закупили в Голяндии, Англии, 


Бельгии и Германии 50 кораблей пасажир- 


скых и торговельных о загальной ғвмісти- 
мости 200 тысяч тон. 
Німмеччина будує укріпленя на границі 


німецко-польской, приміняючи найновійши 
способы маскованя и техникы. Устроюют 
они подземельны аеродромы с гангарами 
и другы’ фортыфикации. Приязнь своим 
путьом, а до войны не завадит приготовля- 
ти ся. 


822515 


Югославия має достати от ‚Франции по- 
жичку в высоті 300 милионов франков. 
В той справі выіхал уж до Парыжа премер 
Евтич, котрый має также оговорити діла 
относячи ся отношень югославско-италиян- 
скых и югословско-совітскых. 


На японского министра войны Гаяши при- 


готовлено замах. Заговорщикы хотіли єго 


ЛЕМ КАО 


убити в часі єго поздкы до Манджурии. 
В звязи с тым арестовано 20 жодей. 
Троцкый перед. двома місяцами выіхал 


с окрестностей Парыжа и жил на Корсыці. 
Тепер выіхал с Корсыкы и приіхал до Нор- 
вегии, где осіл в Осльо в 
сухотников. Норвегия згодила ся 
єго под условём, же не буде ся 
политыком. 


санатории для 
приняти 
занимал 


38 


Англия згодила ся на увеличенё фльоты 


німецкой, котра може быти розбудована до 
35 процент тонажа фльоты английской. 
Німцы будут могли будовати новы кораблі 
и подводны лодкы. Гитлер признал доми- 
нуюче положен Англии на морі. Франчия 
высказала ся остро против розбудовы 
фльоты німецкой и прото Иден поіхал до 
Парыжа погласкати французов. 


Франция _и Естония повідомили прави- 
тельство Сполученых Держав Полночной 
Амерыкы, же не заплатят припадаючой 
до заплаты дня 15. червня раты. Тото само 
зробило ище давнійще правительство 
польске. 


В Совітах ухвалено кару смерти за нище- 


нЕ хліба. Штобы не допустити до нищеня 
засівов, совітске правительство заповіло, же 
за нищенє хліба через пущанє живины без 
пастухов на поля засіяны хлібом, буде при- 
міняти барз высокы кары, аж и кару 
смерти. 


ВВЕ 


В Новоросийску убито одного с найдав- 
че а атаа заграз 
нійших членов партии комунистычной, Ан- 
типова, котрый был городзкым предводи- 
тельом совіта в Новоросийску. Виновников 
не поймано. Ест то нове убийство поли- 
тычне в Совітах. 


На 


В Ленинград! отбыла ся велика парада 
спортова, в котрой взяло участь 110 тысяч 
людей занимаючих ся спортом. Дефиляда, 


котру отберал Ворошилов тревала 4. 
годины. 
Вісти с краю 
ЕЈ 
Польске Радио _росписало__ конкурс на 
зберан= народных пісень, танцов, тоастов 


и песней церковных (коляд, великодных) 
ит. п. Кто хоче взяти участь в збераню 
тых мельодий народных, повинен зачуты 
пісні записати нотовым писмом, занотовати 
текст пісні с поданєм вымовы и поясненем 
диалекта. При піснях треба подати місце- 
вость и назвиско того, кто грал або співал. 


гечер арар - 
Газету выдає и редагує Комитет, За редакцию отповідат: Гарас Громосяк. 


Ч. 94. (56). 


Приниманы будут лем пісні орыгинальны, 
нооголошены дотепер друком. Польске 


Радио платит за кажду піснь 20 злотых. 


8 


Коло Рыманова шаліла непавно страшна 
Е оная 


буря с градом величины курячого яица. 
Буря знищила заб вы в селах от Яслиск че- 
рез Дальову, Пулавы, Суровец аж до Бу- 
ковска. Град знищил цілковито дах над 
домом Адама Новотарского в Ябслисках. 
Понадто в будынку тартака парового в Яс- 


лисках град выбил вшиткы шибы. Засіяны 
поля знищил град совсем, а што оцілило 
перед градом, злива зровнала с земльом. 


Страты величезны. 


998 


В Колюшках наіхал поїзд, ідучий с Вар- 
шавы до Катовиц на килька стоячих ни ста- 
ции вагонов, в котрых сідили пасажиры, 
ідучи с Лодзи до Крыницы и Закопаного. 

Послідства были ‚фатальны. Люды поу- 
падали с лавок и потолкли ся сильно. При- 
была лікарска помоч, котра заняла ся ра- 
неныма. 


В Лодзи спалила ся фабрыка от перуна, 


Гром ударил в котловню, от чого спалила 
ся ціла фабрыка, котра затрудняла 520 ро- 
ботников, робячих на три зміны. 


В Ровном убито православного свяще тика, 
—----—. 


Павла Пєташкова. Убийство совершено 
в годинах поранных ище перед богослуже- 


нём. Предполагают, же убийство має под- 
клад политычный, бо покойный был сто- 
ронником лояльного поведеня, за што 
сильно атаковали єго украинцы. 

Коло Люблина спалил ся с незнаных при- 


чин великый млын, в котрим стало двох 
сторожей. Сторожи спалили ся также. Жена 
одного с них,узнавши о трагичной смерти 
мужа, бановала страшно и хотіла шмарити 
ся до воды. Млын был власностьом гр. 
Петра Скоморовского, котрый єго выарен- 
довал купцам с Люблина, С. Веркманови 
и А. Бавмелови. Тоты приняли за сторожей 
Мошка Зильбермана и Мошка Боренштай- 
на, котры спалили ся разом с млыном. 


В Щавниці шмарили ся два розбышакы 
——ы—=—=—=—=—— 


с ножом на полициянта, котрый старал ся 
их услокоити, коли оии авантурызовали ся 
по пяному. Полициянт перемог их однак 
и отставил на постерунок фиякром. Коли 
полициянт сошол с повозкы, штобы отвори- 
ти канцелярию постерунка, розбышакы 
сопхали фурмана с козлов, затяли коня 
и збіжали. Были то Генрык Мастальскый 
и Войтех Ковальчик. 


Типография 


